CELEX: 32022D1311
Language: sl
Date: 2022-06-17 00:00:00
Title: Sklep Sveta (EU) 2022/1311 z dne 17. junija 2022 o pooblastilu za začetek pogajanj s Kraljevino Norveško za spremembo Sporazuma med Evropsko unijo in Kraljevino Norveško o upravnem sodelovanju, boju proti goljufijam in izterjavi terjatev na področju davka na dodano vrednost

27.7.2022   
               
               
                  SL
               
               
                  Uradni list Evropske unije
               
               
                  L 198/14
               
            
         SKLEP SVETA (EU) 2022/1311
         z dne 17. junija 2022
         o pooblastilu za začetek pogajanj s Kraljevino Norveško za spremembo Sporazuma med Evropsko unijo in Kraljevino Norveško o upravnem sodelovanju, boju proti goljufijam in izterjavi terjatev na področju davka na dodano vrednost
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 113 v povezavi s členom 218(3) in (4) Pogodbe,
         ob upoštevanju priporočila Evropske komisije,
         ob upoštevanju naslednjega:
         
                     (1)
                  
                  
                     Okvir sodelovanja na podlagi Sporazuma med Evropsko unijo in Kraljevino Norveško o upravnem sodelovanju, boju proti goljufijam in izterjavi terjatev na področju davka na dodano vrednost (1) (v nadaljnjem besedilu: Sporazum) je pokazal zelo pozitivne rezultate, kot se je pokazalo na drugem sestanku skupnega odbora, ustanovljenega s Sporazumom, ki je potekal 25. novembra 2021 v Oslu.
                  
               
                     (2)
                  
                  
                     Državam članicam bi koristilo učinkovitejše upravno sodelovanje z Norveško, če bi se to sodelovanje okrepilo z dodanimi novimi orodji, zlasti v zvezi z nadaljnjimi ukrepi Eurofisca.
                  
               
                     (3)
                  
                  
                     Začeti bi bilo treba pogajanja med Unijo in Kraljevino Norveško za spremembo Sporazuma.
                  
               
                     (4)
                  
                  
                     Ta sklep je tudi podlaga za stališča, ki se v imenu Unije zastopajo v skupnem odboru, ustanovljenem s Sporazumom, za namene postopka, določenega v členu 41(5) Sporazuma, in v skladu s pogajalskimi smernicami Sveta iz dodatka k temu sklepu –
                  
               SPREJEL NASLEDNJI SKLEP:
         
            Člen 1
            Komisija je pooblaščena, da v imenu Unije začne pogajanja s Kraljevino Norveško za spremembo Sporazuma med Evropsko unijo in Kraljevino Norveško o upravnem sodelovanju, boju proti goljufijam in izterjavi terjatev na področju davka na dodano vrednost.
         
         
            Člen 2
            Pogajanja potekajo na podlagi pogajalskih smernic Sveta iz dodatka k temu sklepu.
         
         
            Člen 3
            Pogajanja potekajo ob posvetovanju z Delovno skupino Sveta za davčna vprašanja.
         
         
            Člen 4
            Ta sklep je naslovljen na Komisijo.
         
         
            V Luxembourgu, 17. junija 2022
            
               
                  Za Svet
               
               
                  predsednik
               
               B. LE MAIRE
            
         
         
            (1)  UL L 195, 1.8.2018, str. 3.